Maximilian zu Wied-Neuwied

Maximilian Alexander Philipp zu Wied-Neuwied (født 23. september 1782 i Neuwied i Tyskland, død 3. februar 1867 samme sted) var en tysk oppdagelsesreisende, etnolog, zoolog og naturhistoriker.


== Liv og virke ==


=== Familie og tidlig karriere ===
Maximilian zu Wied-Neuwied ble født på slottet Neuwied, som andre sønn (og det åttende av ti barn) av den regjerrnde arvegreven (fra 1784 den regjerende fyrste) til Wied, Friedrich Carl zu Wied-Neuwied (1741-1809) og hans gemal Louise født grevinne zu Sayn-Wittgenstein-Berleburg (1747-1823). Under napoleonskrigene ble han offiser i den prøyssiske armé i 1802 og tok avskjed som generalmajor i 1815.


=== Oppdagelsesreisende ===
Maximilian zu Wied-Neuwied ledet 1815-1817 en ekspedisjon til sørøstre Brasil. Blant de oppdagelser han gjorde der var en indianerstamme som så langt ikke var kjent for omverdenen. Etter tilbakekomsten skrev han Reise nach Brasilien (1820–21) og Beiträge zur Naturgeschichte von Brasilien (1825–33).
I 1832 reiste han til de nordamerikanske Great Plains sammen med den sveitsiske maleren Karl Bodmer. De reiste i 1833 opp Missourifloden med hjuldamperen Yellow Stone, studerte prærieindianernes kultur da de overvintret i mandanenes byer nær Fort Clark, og samlet botaniske og zoologiske specimen. 
Etter hjemkomsten til Tyskland skrev han boken Reise in das Innere Nord-Amerikas, rikelig illustrert med plansjer og bilder malte av Bodmer. Boken er en viktig kilde til prærieindianernes etnografi og historie. Han beskrev de bofaste mandaner og hidatsaer ved Missouri, men også de nomadiske stammer som sioux, assiniboine, Plains Cree, Gros Ventres og blackfoot.


=== Oppkallinger ===
Planteslekten Neuwiedia Blume (Orchidaceae) ble oppkalt etter ham. Prins Maximilian er også honorert i de vitenskapelige navn på åtte reptilarter: Hydromedusa maximiliani, Micrablepharis maximiliani, Bothrops neuwiedi, Polemon neuwiedi, Pseudoboa neuwiedi, Sibynomorphus neuwiedi, Xenodon neuwiedii, og Ramphotyphlops wiedii; likeledes margaykatten (Leopardus wiedii) og blomsten Helianthus maximiliani.


== Bibliografi ==
Maximilian zu Wied-Neuwied: Reise nach Brasilien in den Jahren 1815 bis 1817, 1820
Maximilian zu Wied-Neuwied: Beiträge zur Naturgeschichte Brasiliens, 1824
Maximilian zu Wied-Neuwied: Brasilien, Nachträge, Berichtigungen, Zusätze, 1850
Maximilian zu Wied-Neuwied: Unveröffentlichte Bilder und Handschriften zur Völkerkunde Brasiliens. Editor: Josef Röder and Hermann Trimborn. Bonn 1954.
Maximilian zu Wied-Neuwied: Maximilian Prince of Wied’s Travels in the Interior of North America, during the years 1832 – 1834. Achermann & Comp., London 1843-1844.
Maximilian zu Wied-Neuwied: Reise in das innere Nord-America in den Jahren 1832 bis 1834, 3 vol, Koblenz 1839-41.
David C. Hunt, William J. Orr, W. H. Goetzmann (red.): Karl Bodmer's America. Joslyn Art Museum, Omaha (Nebraska) 1984.
John C. Ewers: Views of vanishing frontier. Joslyn Art Museum, Omaha (Nebraska) 1984 + 1985
Paul Schach, "Maximilian, Prince of Wied (1782-1867): Reconsidered." Great Plains Quarterly 14 (1994): 5-20.
Marsha V. Gallagher: Karl Bodmer's eastern views. Joslyn Art Museum, Omaha (Nebraska) 1996
Brandon K. Ruud (Editor): Karl Bodmer's North American Prints. Joslyn Art Museum, Omaha (Nebraska) 2004.
Michael G. Noll, “Prince Maximilian's Other Worlds.” The Pennsylvania Geographer, 43 (2005): 65-83.
Nordamerika Native Museum Zürich: Karl Bodmer. A Swiss Artist in America 1809-1893. Ein Schweizer Künstler in Amerika. University of Chicago Press and Scheidegger & Spiess, Zürich 2009.


== Referanser ==


== Eksterne lenker ==
Prince Maximilian of Wied
Reise In Das Innere Nord-America color plates
Maximilian zu Wied-Neuwied (1782-1867) naturalist, ethnologist
An Illustrated Expedition of North America: Bodmer and Maximilian in the American West
Plates from Prince Maximilian's Travels in Brazil (London, 1820)
Frogs and turtle named by Prince Max
A Journey Through the Nebraska Region in 1833 and 1834: From the Diaries of Prince Maximilian of Wied